text: София. Столичният общински съвет прие облекчение за гражданите, които живеят около трасето на трамвай №5, което предстои да бъде ремонтирано, тъй като това ще доведе до сериозни затруднения на живущите, при намиране на възможност за паркиране на ППС в границите на конкретната Подзона. Това съобщиха от пресцентъра на Общинския съвет. То дава възможност на лицата с предоставено право на локално платено паркиране в Подзона 8, за периода на извършване на строително-монтажни работи в участъка от пл. "Руски паметник" до бул. "Христо Ботев", по етап едно на обект "Реконструкция на трамваен релсов път по бул. "Цар Борис III" – от трамвайно ухо "Княжево" до трамвайно ухо "Съдебна палата", да имат право да паркират в Подзона 8. Бул. "Ген. М. Д. Скобелев", бул. "Тодор Александров", бул. "Христо Ботев"; Подзона 31. Бул. "Ген. Едуард И. Тотлебен", ул. "Йоаким Кърчовски", ул "Добруджански край", бул. "Ген. М. Д. Скобелев"; Подзона 32. Бул. "Ал. Стамболийски", бул. "Ген. М. Д. Скобелев", ул. "Добруджански край", ул. "Камен Андреев", ул. "Охридско езеро", ул. "Гюешево".
  На 10 април 2021 г. предстои започване извършването на строително-монтажни работи на обект "Реконструкция на трамваен релсов път по бул. "Цар Борис III" – от трамвайно ухо "Княжево" до трамвайно ухо "Съдебна палата", част от проект "Интегриран столичен градски транспорт – фаза II", който се изпълнява с финансовата подкрепа на Оперативна програма "Региони в растеж" 2014 – 2020, съфинансирана от Европейския съюз чрез Европейския фонд за регионално развитие. Реконструкцията ще обхване трамвайния релсов път по бул. "Цар Борис ІІІ" от обръщателно ухо "Съдебна палата" до трамвайно ухо "Княжево", без участъка на пл. "Руски паметник". Този участък обслужва трамвайна линия № 5, която е най-натоварената линия в София – в делничен ден превозва над 50 хил. пътници.
  София. Ремонтът на трасето на трамвай №5 е належащ. Надявам се, че той ще бъде качествено направен и то от първия път. Гарантирам, че лично ще следя ремонтните действия изключително зорко. Това каза общинският съветник от "БСП за България" Николай Николов по време на днешното заседание на Столичния общински съвет, съобщиха от пресцентъра на БСП - София."Израснал съм в район "...